CELEX: 32017D0112
Language: lv
Date: 2017-01-10 00:00:00
Title: Politikas un drošības komitejas Lēmums (KĀDP) 2017/112 (2017. gada 10. janvāris), ar ko ieceļ ES misijas komandieri Eiropas Savienības KDAP militārajai apmācības misijai Centrālāfrikas Republikā (EUTM RCA) (EUTM RCA/1/2017)

24.1.2017   
            
            
               LV
            
            
               Eiropas Savienības Oficiālais Vēstnesis
            
            
               L 18/47
            
         POLITIKAS UN DROŠĪBAS KOMITEJAS LĒMUMS (KĀDP) 2017/112
   (2017. gada 10. janvāris),
   ar ko ieceļ ES misijas komandieri Eiropas Savienības KDAP militārajai apmācības misijai Centrālāfrikas Republikā (EUTM RCA) (EUTM RCA/1/2017)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. pantu,
   ņemot vērā Padomes Lēmumu (KĀDP) 2016/610 (2016. gada 19. aprīlis) par Eiropas Savienības KDAP militāru apmācības misiju Centrālāfrikas Republikā (EUTM RCA) (1) un jo īpaši tā 5. pantu,
   tā kā:
   
               (1)
            
            
               Ar Lēmumu (KĀDP) 2016/610 par ES misijas EUTM RCA komandieri tika iecelts brigādes ģenerālis Eric HAUTECLOQUE-RAYSZ.
            
         
               (2)
            
            
               Saskaņā ar Lēmuma (KĀDP) 2016/610 5. panta 1. punktu Padome pilnvaroja Politikas un drošības komiteju (PDK) saskaņā ar Līguma par Eiropas Savienību 38. pantu pieņemt attiecīgos lēmumus par turpmāku ES misijas komandieru iecelšanu.
            
         
               (3)
            
            
               2016. gada 16. novembrī ES Militārā komiteja ieteica apstiprināt Eurocorps kopīgās komitejas izvirzītā brigādes ģenerāļa Herman RUYS nominēšanu par jauno ES misijas EUTM RCA komandieri, lai viņš, sākot no 2017. gada 16. janvāra, nomainītu brigādes ģenerāli Eric HAUTECLOQUE-RAYSZ.
            
         
               (4)
            
            
               Saskaņā ar 5. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā,
            
         IR PIEŅĒMUSI ŠO LĒMUMU.
   1. pants
   Ar šo par ES misijas komandieri Eiropas Savienības KDAP militārajai apmācības misijai Centrālāfrikas Republikā (EUTM RCA), sākot no 2017. gada 16. janvāra, tiek iecelts brigādes ģenerālis Herman RUYS.
   2. pants
   Šis lēmums stājas spēkā tā pieņemšanas dienā.
   
      Briselē, 2017. gada 10. janvārī
      
         
            Politikas un drošības komitejas vārdā –
         
         
            priekšsēdētājs
         
         W. STEVENS
      
   
   
      (1)  OV L 104, 20.4.2016., 21. lpp.